Moholy-Nagy Művészeti Egyetem, Építész szakán, futó Építészettörténet kurzus két szemeszterben, BA-I

Előadó: Sólymos Sándor Dr. Habil. Nyug. Egy. Doc.

A tantárgy programja:

A tantárgy feladata a vizuális környezet meghatározott nézőpontú megismerése, az építészeti jelenségek, a róluk szóló vélekedések közötti eligazodás képességé-nek, szemléletének megszerzése. Az általános vizuális/építészeti műveltség elsa-játítása, feldolgozási, elemzési módszertanának megismerése. A stúdium a törté-netiség elvét alapul véve Európa és a világ fontosabb térségeinek építészetét tár-gyalja, s az itt érvényesülő különféle kulturális hatásokat és vizuális mintákat is-merteti. Leírja azokat a folyamatokat, amelyek az építészeti karakterű környezeti megnyilvánulások kulturális hátterében és a megnyilvánulásokról szóló véleke-dések mögött feltételezhetők. A tárgy művészettörténettel és a kultúrtörténettel szoros összefüggésben dolgozza fel az építészettel kapcsolatos ismereteket a korai középkortól a 20. századig. (A klasszikus antik előképeket és jelrendszere-ket a vonatkozó részek helyein természetesen ismertetjük.)

A szaktörténeti előadások két féléven keresztül folynak, és a szemeszterek végén kollokviummal zárulnak.

Elsajátítandó ismeretanyag, főbb diszciplináris területek és módszerek.

Az előadásokon egy-egy térség, kor kultúrtörténeti összefüggéseit megvilágító rövid bevezető után digitalizált képek, videó-bejátszások segítségével mutatjuk be egy korszak és térség építészetének főbb emlékeit, jellegzetes feladatait és ezek megvalósult változatait, a képekhez kommentárok, elemzések társulnak. A magyarázatok történeti, kulturális, gazdasági, társadalmi, művészeti ismeretek és összefüggések interdiszciplináris bemutatására törekszenek, melyekből kiderül-het, hogy a mindenkor/mindenhol megélt világ megművelésére alkalmazott esz-közök és módszerek hogyan függenek össze a világ vizuális megjelenésével, a civilizáció arculatával.

A kurzust összeállította és az előadásokat tartja;

Sólymos Sándor Ybl díjas építész,

nyugalmazott egyetemi docens

Magyar Képzőművészeti Egyetem

Moholy-Nagy Művészeti Egyetem, Építész szak, Építészettörténet kurzusa – a 2. szemeszter előadásai címei

A barokk és a 19. század

1. Barokk-I. (Hogyan lett a reneszánszból rekatolizáció?)
2. Barokk-II. (Barokk univerzalizmus és építészeti regionalizmus)
3. Barokk-III. (A barokk szerkezet és alaktan)
4. Klasszicizmus-I. (A monumentalizmus és purifikáció)
5. Klasszicizmus-II. (klasszicista régiók és alaktan)
6. Romanticizmus-I. (A középkor újrafelfedezése, a kettős identitás)
7. Romanticizmus-II. (Egzotikus színek a romantikában)
8. Eklekticizmus-I. (A historicizmus és az akadémizmus)
9. Eklekticizmus-II. (Az eklekticizmus paradoxona és alaktana)
10. Eklekticizmus-III. (A mérnöki újítások és a piaci verseny)
11. A Chicago School az Amerikai Egyesült Államokban
12. Art Nouveau (Belgium, Franciaország mozgalmai)
13. Jugendstil (német, skandináv, brit, olasz változatok)
14. Szecesszió (München, Bécs, Barcelona, Budapest…)
15. Az építészet szimbolikus nyelve, jelentéstana és ikonológiája -II.